Inauguració del cicle MusAs. Música Antiga Sagunt de la mà del grup Cantoría
08 d’octubre 2018

![](/media/actualidad/PublishingImages/Octubre 2018/86_C_CANTORIA foto[43149]_01.jpg)  

La programació de Cultura de l’Ajuntament de Sagunt en la seua agenda de tardor de 2018 porta la inauguració del cicle MusAs. Música Antiga Sagunt. L’acte tindrà lloc a la Casa dels Berenguer el dijous 11 d’octubre a les 19.30h amb la participació del grup Cantoría.

  

Cantoría és un ensemble vocal especialitzat en el repertori ibèric del Segle d’Or i dirigit per Jorge Losana. Va ser format el passat estiu de 2016 en el Festival Internacional de Música Antiga de l’Escola Superior de Música de Catalunya (ESMUC, Barcelona). Està format per Inés Alonso (soprano), Samuel Tapia (contratenor), Jorge Losana (tenor i direcció) i Valentín Miralles (baix), encara que col·labora habitualment amb altres cantants i músics especialistes en la interpretació historicista.

  

El regidor de Cultura, José Manuel Tarazona, ha declarat en referencia al festival que “**a banda de la qualitat, és un projecte transversal que inclou el coneixement del patrimoni medieval amb visites guiades. Hi ha nous llocs d'actuació com l'escenari del Forn alt o la vessant que té educativa amb les audicions escolars i les masterclass d'un professor de tant de prestigi com Aarón Zapico**.”

  

El repertori de Cantoría es basa principalment en la música del Segle d’Or espanyol i el renaixement italià. Junt amb la investigació de les tècniques interpretatives historicistes, Cantoría explora y aprofita al màxim el caràcter teatral i comunicatiu de la música vocal renaixentista e investiga en el camp de la aproximació sonora y la tècnica vocal ibèrica del Renaixement.

  

El festival MusAs s’inaugura el dijous 11 d’octubre i finalitzarà el 4 de novembre. Constarà de concerts i diferents activitats amb novetats per esta temporada que es presentaran el dia de la inauguració. 

*   [](http://www.facebook.com/sharer.php?u=https://aytosagunto.es/va/actualitat/inauguracio-del-cicle-musas-musica-antiga-sagunt-de-la-ma-del-grup-cantoria/ "Facebook")
*   [](http://twitter.com/share?url=https://aytosagunto.es/va/actualitat/inauguracio-del-cicle-musas-musica-antiga-sagunt-de-la-ma-del-grup-cantoria/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/inauguracio-del-cicle-musas-musica-antiga-sagunt-de-la-ma-del-grup-cantoria/ "Linked In")
*   [](mailto:?body=https://aytosagunto.es/va/actualitat/inauguracio-del-cicle-musas-musica-antiga-sagunt-de-la-ma-del-grup-cantoria/)